— 405 — 



moyen cVaccord el pacilicalion , lequel advenant, je ne l'auldray d'en ad- 

 vertir incontlnenf et particulièrement vostre majesté, l'ous asseurant que, 

 de mon consentement , jamais ne sera rien en ce fa il sans vous y comprendre 

 et que premièrement n'en soyez advertie pour sur ce avoir vostre avis; et 

 encores que les choses ayent esté bien avant devant Paris, je vous puis 

 dire en vérité. Madame, que nosire intention estoit d'arresler premiè- 

 rement le point de la religion pour lequel nous avons pris les armes 

 légitimement et pour faire cognoistre de quel esprit nous sommes 

 menés, pour, puis après, vous advertir de tout, en sça voir vostre advis et 

 mettre en avant ce qui vous touche , chose qui par là est assez aisée à co- 

 gnoistre que mesmes le prince de Condé ne fist aucune mention du degré 

 qui lui appartient en ce royaulme , ni d'autres choses que par mesme 

 moyen il estoit nécessaire de vuider premier que de arrester une bonne 

 et seure paix; et quant à ce que j'ay entendu. Madame, que vostre am- 

 bassadeur M. Trockmorton, auquel j'ay toujours cogneu ung grand zèle 

 au service de Dieu et au vostre, a escript lui avoir esté dict par le prince 

 de Condé qu'il n'avoit point de traité avec vostre majesté , je n'ay entendu 

 tenir ung tel propos à M. le prince de Condé, bien que le dit ambassa- 

 deur a dit quelque fois que vous n'aviez point de traité avec nous, mais 

 bien avec les subjectz de Normandie, ainsi que luy mesme [lourra dire 

 el s'en ressouvenir estant à présent de retour auprès de vostre majesté, 

 et adjousta davantage qu'il n'avoit point charge et instruction pour né- 

 gocier avec nous; sur quoy je lui fis entendre que je m'asseurois que l'in- 

 tention de vostre majesté estoit que, pourvu que i'evangile fust presché 

 en ce royaulme et qu'il y eust liberté de conscience , ensemble que vostre 

 droit vous fust bien gardé et demeurast en son entier, que vous seriez 

 bien ayse de veoir ces troubles pacifiés par ung bon accord, comme il 

 appert assez par vostre protestation; vous suppliant trés-humblement 

 croire. Madame, que nous estimons vostre vertu et grandeur et toutes 

 vos actions si louables et mémorables que nous ne ferions une si grande 

 faulte que d'oublier la bonté dont vous nous avez usé en la défense de 

 ceste cause de Dieu et pour la liberté du roy et de ce royaulme; comme 

 j'ay prié M. le vidame et le sieur de Briquemault et de la Haye vous faire 

 entendre ensemble ce qu'il semble nécessaire que vostre majesté fasse, 

 s'il lui plaist, pour le recouvrement de la liberté du prince de Condé; 

 lesquelz je vous prie trés-humblement croire ce qu'ilz vous diront de ma 

 part comme moy mesme qui, sur ce, supplieray le bon Dieu conserve 

 vostre majesté en trés-parfaicte santé et prospérité et bénir vos actions 



D'Orléans, ce vingt-quatriesme janvier. 



Vostre trés-humbic cl trés-obeissant serviteur. 



Chastillon'. 

 ' Record oflîcc, Sitttc pnpcrs , Fruncr , vol. XXfX. (Original signé.) 



